**OBAVIJEST**

**o rezultatima izbora nakon provedenog dodatnog roka drugog dijela Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2018. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod) donijelo je Odluku o dopuni Odluke o izboru pripravnika –doktora medicine, doktora dentalne medicine, magistara farmacije i magistara medicinske biokemije i laboratorijske medicine za koje će se financirati pripravnički staž osnovom 2. dijela Otvorenog javnog natječaja iz 2018. godine.

Predmetnom Odlukom izvršen je odabir kandidata za provođenje pripravničkog staža prijavljenog na dodatni rok drugog dijela Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u općim bolnicama u 2018. godini, objavljen 27. lipnja 2018. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni su u **Dodatku** **Liste prvenstva pripravnika** (nakon provedenog drugog dijela Otvorenog javnog natječaja u 2018. godini) – Prilog 1.

Zavod će obavijestiti zdravstvenu ustanovu u kojoj je kandidatu odobreno provođenje pripravničkog staža, a radi provođenja propisanog postupka u vezi sklapanja ugovora o radu na određeno vrijeme.

U Zagrebu, 31. listopada 2018. godine